Kokoriba Wildreservaat en Gesinsvakansieoord bied u 'n unieke Bosveld-avontuur wat reeds by duisende Suid-Afrikaners bekend en geliefd is. Kokoriba is die antwoord: of u nou wil kampeer, voetslaan of sommer net vir 'n naweek in een van ons bekoorlike lugversorgde selfsorg-chalets wil wegbreek.
Kokoriba is ideaal en gerieflik geleë vir mense wat wil wegkom van die stad se gewoel. Ons is slegs 38 km van Brits, 68 km van Sun City, 54 km van Rustenburg en 120 km van Pretoria – u kan dus 'n welverdiende vakansie of wegbreeknaweek geniet sonder om te ver te ry.
Kokoriba se Makoro is ideaal vir groepsfunksies.
Hier is 'n groot verskeidenheid natuurlewe en hierdie deel van die Bosveld is bekend om sy ryk voëllewe, met meer as 300 aangetekende spesies.
Kokoriba het 3 swembaddens waarvan 1 'n verhitte water binnenshuis swembad is en die ander 2 is koue water swembaddens. Daar is ook 'n à la carte-restaurant, 'n gelisensieerde kroeg en 'n minisupermark, plus talle ander aktiwiteite vir die gesin soos minigholf , potspel, tafeltennis, pylgooi, voetslaan en wildkyk, om net 'n paar te noem.